OzLabs/hebrew-wiki-articles huggingface dataset:
פילמור וסט

פילמור וסט (באנגלית: Fillmore West) היה אולם הופעות רוק, שהופעל על ידי ביל גרהם במרכז סן פרנסיסקו (פינת מרקט סטרייט ושדרת ון-נס דרום). באולם, שהכיל כ-3,000 מושבים, הופיעו והקליטו אלבומי הופעה מיטב אמני התקופה, בהם גרייטפול דד, ג'ניס ג'ופלין, ג'ימי הנדריקס, קינג קרימזון, ג'פרסון איירפליין, הדלתות, סנטנה, Creedence Clearwater Revival, הבירדס, קרוסבי, סטילס, נאש ויאנג, ניל יאנג, Ten Years After, סליי אנד דה פמילי סטון, Quicksilver Messenger Service, מרווין גיי, אריתה פרנקלין ורבים אחרים. המועדון נקרא על שם המועדון בו העלה קודם לכם גרהם מופעים בסן פרנסיסקו, הפילמור אודיטוריום (מאוחר יותר פתח גרהם מועדון משלו בניו יורק בשם פילמור איסט).

== היסטוריה ==
במבנה שכן מועדון ריקודי סווינג בשם קרוסל בולרום (Carousel Ballroom). ב-1968 הופעל המקום כאולם הופעות על ידי קולקטיב שכלל את חברי הלהקות Quicksilver Messenger Service, גרייטפול דד, ג'פרסון איירפליין, ו-Big Brother and the Holding Company (להקתה של ג'ניס ג'ופלין). כתוצאה מהתדרדרות אזור פילמור, בו שכן הפילמור אודיטוריום, בו העלה ביל גרהם מופעי רוק, חיפש גרהם מקום אחר. ביולי 1968 החל גרהם להעלות מופעי רק במבנה ושינה את שמו לפילמור וסט (בניגוד לפילמור איסט, אותו רכש חצי שנה קודם לכן בניו יורק). "להקת הבית" של הפילמור וסט, שהופיעה 64 פעם בין 1968 ל-1971 הייתה הגרייטפול דד.

בדרך כלל התקיימו שני קונצרטים בשבוע, ביום שישי ובשבת, שכללו הופעה ובה שלושה סטים, חלק מההופעות היו כפולות והתקיימו גם ב-20:00 וגם ב-23:30. ההופעות התחלפו בין החוף המזרחי לחוף המערבי. חלק מההופעות החיות הוקלטו וראו אור באלבומי הופעה רשמיים, בהם אריתה פרנקלין וחצי מאלבומה הכפול של להקת קרים Wheels of Fire.

השינויים בעולם ההופעות החיות הובילו לכך שהופעות רוק לא התקיימו עוד באולמות של אלפי מושבים בודדים אלא באצטדיונים ואולמות ספורט (ארנות) עם 10,000 מושבים ומעלה. ב-4 ביולי 1971 (שלושה שבועות לאחר סגירת הפילמור איסט) ערך גרהם מופע פרידה בהשתתפות להקת סנטנה, Creedence Clearwater Revival, Quicksilver Messenger Service והגרייטפול דד והמשורר אלן גינסברג. האירוע הוסרט וארה אור בשם Fillmore: The Last Days.

לאחר הסגירה שימש המקום שנים ארוכות כסוכנות רכב הונדה. ביוני 2018 נפתח במקום אולם ההופעות SVN West.

== קישורים חיצוניים ==

* [https://diva.sfsu.edu/collections/sfbatv/bundles/218472 Concert and Bill Graham interview at Fillmore West]
* [https://web.archive.org/web/20200206020012/https://thefillmore.com/ אתר הזיכרון הרשמי]
* גיל מטוס, [https://castbox.fm/episode/50-שנה-ל-Fillmore-East-id1408798-id91157564 ספיישל של חצות - 50 שנה ל-Fillmore East on]
* [https://web.archive.org/web/20191031112914/http://www.janisjoplin.net/stuff/posters/detail/Fillmore-Auditorium/52/ כרזות להופעות של ג'ניס ג'ופלין בפילמור]

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ארצות הברית: אולמות קונצרטים
קטגוריה:סן פרנסיסקו: תרבות
קטגוריה:סן פרנסיסקו: מבנים
קטגוריה:רוק אנד רול
אנדרטת הקומנדו

שמאל
אנדרטת הקומנדו (באנגלית: Commando Memorial) ניצבת בהיילנדס הסקוטיים שבבריטניה. היא הוקמה לכבודם של חיילי חיל הקומנדו הבריטי במלחמת העולם השנייה. האנדרטה היא אחד מאתרי התיירות הידועים ביותר של סקוטלנד.

==האנדרטה==
האנדרטה ממוקמת כ-75 קילומטר מדרום מערב לעיר אינוורנס, באתר בלבו של אזור ששימש כשטח אימונים של מגויסי חיל הקומנדו. היא ניצבת כ-1.5 קילומטר מהכפר ספין ברידג' (Spean Bridge) ובקרבת טירת אכנקארי (Achnacarry), ששימשה כבסיס הטירונים הראשי של החיל. היא משקיפה אל נוף מרהיב של ההיילנדס, לרבות הר בן נוויס ועמק הנהר ספין.

האנדרטה היא מבנה בגובה של 5.2 מטר, המוצב במרכזה של רחבה מרוצפת אבן. בראשה פסל ארד בגובה של 2.84 מטר, הניצב על גבי כן מצופה אבן. הפסל מתאר שלישיית חיילי קומנדו המשקיפים דרומה אל בן נוויס. הם לבושים מדים, נושאים רובים וחגורים בחגור קרב אופייני ליחידתם לרבות כובעי צמר. בראש כן האבן נחרתה הכתובת מאוחדים נכבוש (United we qonquer). על גבי חזיתו נקבעה לוחית זיכרון הנושאת את הכתובת: לזכר הקצינים והחיילים של הקומנדו שמתו במלחמת העולם השנייה 1939–1945. ארץ זו הייתה שטח אימוניהם.

האנדרטה עוצבה על ידי האמן הסקוטי סקוט סאת'רלנד (Scott Sutherland, 1910-1984). הוא זכה ב-1949 בתחרות לתכנון האנדרטה שהייתה פתוחה בפני אמני סקוטלנד. האנדרטה נבנתה בכספי תרומות פרטיות ונחנכה על ידי אליזבת, המלכה האם בטקס שנערך ב-27 בספטמבר 1952.

טקס זיכרון שנתי מתקיים באנדרטה ביום הזיכרון של בריטניה. רבבות תיירים מבקרים בה מדי שנה.

לימים הוקם בקרבת האנדרטה גן זיכרון - מעגל אבן שבתוכו הציבו החפצים בכך תמונות ומזכרות לזכר חיילים מבריטניה ומחוצה לה שנפלו במהלך שירותם. רבים מהם נהרגו בקרב במלחמות בעיראק ובאפגניסטן. ליד האנדרטה נקבע שטח שבו רשאים הרוצים בכך בכך לפזר את אפר קרוביהם, ובפרט את זה של ותיקי חיל הקומנדו.

ב-1971 הוכרזה האנדרטה כבניין רשום, וב-1996 הועלה מעמדה לבניין רשום מדרגה A.

==קישורים חיצוניים==

* [http://www.commandoveterans.org/CdoMemorialSpeanBridge אנדרטת הקומנדו], באתר ותיקי הקומנדו
* [http://news.bbc.co.uk/2/hi/in_pictures/3670877.stm In pictures: Commando gathering], באתר חדשות ה-BBC, 29 באפריל 2004

קומנדו
קומנדו
קטגוריה:הקומנדו הבריטי
קטגוריה:היילנדס
קטגוריה:יצירות משנת 1952
הווארד סמית'

הווארד אלכסנדר סמית (בשם מלא באנגלית: Howard Alexander Smith; 30 בינואר 1880 – 27 באוקטובר 1966) היה פוליטיקאי, משפטן ואקדמאי אמריקאי שייצג את מדינת ניו ג'רזי בסנאט של ארצות הברית בשנים 1944–1959. סמית' היה דודו של פיטר דומיניק, שכיהן כסנאטור מטעם מדינת קולורדו.

== ביוגרפיה ==
הווארד אלכסנדר סמית' נולד בניו יורק לאברם אלכסנדר וסו לן (לבית בנדר) סמית'. אביו היה רופא ומורה. סמית' למד בבית הספר קאלטר שבניו יורק ואז נרשם לאוניברסיטת פרינסטון בניו ג'רזי. בפרינסטון הוא למד משפטים, מדע המדינה ואת המשפט המקובל כאשר וודרו וילסון היא נשיא האוניברסיטה. ב-1901 קיבל תואר ראשון, ובהמשך קיבל תואר ראשון במשפטים מבית הספר למשפטים של אוניברסיטת קולומביה ב-1904. ב-1902 נישא סמית' להלן דומיניק, אותה הכיר בעת לימודיו באוניברסיטת קולומביה, ונולדו להם שתי בנות ובן. בת אחת, הלן סמית' שומייקר (1993-1903), הייתה סופרת, פסלת ומנהיגה בכנסייה. היא בעצמה נישאה לכומר אנגליקני הנודע סם שומייקר ב-1925.

סמית' התקבל ללשכת עורכי הדין של מדינת ניו יורק ב-1904 והחל לעבוד כעורך דין בניו יורק בחברה לסיוע משפטי. בשל בריאות לקויה, הוא עבר לקולורדו ספרינגס שבקולורדו, שם המשיך לעבוד בעריכת דין עד לשנת 1917. במהלך מלחמת העולם הראשונה הוא עבד במִנהל המזון של ארצות הברית בקולורדו ולאחר מכן בוושינגטון הבירה. ב-1919 עבר לניו ג'רזי, ושימש כמזכיר מנהלי (עוזר לנשיא האוניברסיטה) באוניברסיטת פרינסטון בשנים 1920–1927. לאחר מכן שימש כמרצה בפקולטה לפוליטיקה של אוניברסיטת פרינסטון (1930-1927). הוא לימד יחסים בינלאומיים ומדיניות חוץ.

בעודו ממשיך להתגורר בניו ג'רזי, חידש סמית' את עבודתו כעורך דין בעיר ניו יורק. הוא התחיל להיות פעיל בפוליטיקה הארצית, וסייע בהקמת מועצת המדיניות הרפובליקנית של ניו ג'רזי ב-1933 והתמנה לגזבר הוועדה הרפובליקנית של מדינת ניו ג'רזי ב-1934. לימים נבחר ליושב ראש ועדה זו, וכיהן כחבר הוועדה הרפובליקנית הלאומית בשנים 1943-1942. ב-7 בנובמבר 1944 נבחר להחליף את ארתור וולש בסנאט של ארצות הברית, שבעצמו מונה באורח זמני לסנאט בעקבות מותו של ויליאם ברבור.

הוא נבחר מחדש ב-1946 וב-1952 וכיהן בסנאט עד 3 בינואר 1959. הוא כיהן כיו"ר ועדת העבודה והרווחה הציבורית של הסנאט האמריקאי בשנים 1953–1955, והיה שותף לניסוח חוק סמית'-מונדט שהגדיר את התנאים בהם ממשלת ארצות הברית רשאית לעסוק בדיפלומטיה ציבורית. הלקראת הבחירות לסנאט ב-1958 בחר שלא להתמודד לסנאט, אך שימש כיועץ מיוחד לענייני חוץ למזכיר המדינה של ארצות הברית מ-1959 עד 1960.

באוקטובר 1966 הלך סמית' לעולמו בפרינסטון, בן 86 במותו. הוא נטמן בבית העלמין של העיר.

== קישורים חיצוניים ==
* 

== הערות שוליים ==

קטגוריה:בוגרי אוניברסיטת פרינסטון
קטגוריה:בוגרי בית הספר למשפטים באוניברסיטת קולומביה
קטגוריה:חברי הסנאט של ארצות הברית מניו ג'רזי
קטגוריה:סנאטורים חברי המפלגה הרפובליקנית
קטגוריה:סגל אוניברסיטת פרינסטון
קטגוריה:אמריקאים שנולדו ב-1880
קטגוריה:אמריקאים שנפטרו ב-1966
גיולה לורנט

גיולה לורנט (בהונגרית: Gyula Lóránt; 6 בפברואר 1923 - 31 במאי 1981) היה כדורגלן הונגרי, ששיחק בעמדת הבלם והקשר. היה חלק מ"נבחרת הזהב" של הונגריה בשנות החמישים.

==קריירה מקצוענית==
לורנט, בנו של שוטר שנלחם במלחמת העולם השנייה בצד הגרמני, נולד בקוסג שבהונגריה. הוא הפך לכדורגלן מקצועני בגיל 16, בקבוצת Kõszeg SE מעיר מגוריו. בעונת 1942/1943 החל לשחק בזומבאוולי האלאדס מליגת העל ההונגרית. בעונה העוקבת עבר לנאג'יוואראדי, ולאחר מכן שיחק בוואשאש. כאשר חזר לנאג'יוואראדי, בשנת 1945, כבר שינתה הקבוצה את שמה לאוראדיה. בעונת 1946/1947 שיחק בקבוצה הרומנית ארד מהעיר ארד, וזכה איתה באליפות הליגה בתום העונה.

בשנים 1947 עד 1950 שיחק בוואשאש מבודפשט, בשנים 1951–1956 בבודפשט הונבד, ולמשך זמן מה בוואצי ואשאש (1956–1957).

==נבחרת לאומית==
במהלך שנות החמישים לורנט היה חבר בולט בנבחרת ההונגרית של שנות החמישים שזכתה לכינוי "נבחרת הזהב", שכללה גם את פרנץ פושקש, זולטן צ'יבור, שנדור קוצ'יש, יוזף בוזסיק ונאנדור הידגקוטי. במהלך 6 השנים בהן שיחק בנבחרת (1949–1955) זכה לורנט במדליית זהב אולימפית בשנת 1952, ובשנת 1953 זכה בגביע מרכז אירופה. במונדיאל 1954 הונגריה הגיעה כפייבוריטית לזכות בטורניר, אך הפסידה בגמר 3–2 לגרמניה המערבית במשחק שזכור כ"נס של ברן". בשנת 1955 סיים לשחק עבור הנבחרת.

==אימון==
לאחר שפרש כשחקן, לורנט הפך למאמן. הוא אימן קבוצות כמו: בודפשט הונבד, באיירן מינכן ופאוק סלוניקי. בעודו מאמן פאוק, הוא זכה איתם בתואר אליפות יוון בשנת 1976. ב-31 במאי 1981, בעודו מאמן, לקה בהתקף לב בזמן שצפה במשחק של פאוק נגד אולימפיאקוס ונפטר בגיל 58.

==תארים==
;נבחרת הונגריה 
*מדליית זהב אולימפית: 1952
*גביע מרכז אירופה: 1953
*סגנית מונדיאל 1954
;נגיוראדי
*אליפות הונגריה: 1953
;UTA ארד
*אליפות רומניה: 1947
;בודפשט הונבד 
*אליפות הונגריה (3): 1952, 1954, 1955

==קישורים חיצוניים==

* 

קטגוריה:כדורגלנים הונגרים
קטגוריה:בלמי כדורגל הונגרים
קטגוריה:קשרי כדורגל הונגרים
קטגוריה:כדורגלני ארד
קטגוריה:כדורגלני ואשאש
קטגוריה:כדורגלני מ.ט.ק. בודפשט
קטגוריה:כדורגלני נבחרת הונגריה
קטגוריה:מאמני כדורגל הונגרים
קטגוריה:מאמני בודפשט הונבד
קטגוריה:הונגרים שנולדו ב-1923
קטגוריה:הונגרים שנפטרו ב-1981
בית הכנסת נחלת יעקב (ירושלים)

בית הכנסת האשכנזי נחלת יעקב הוא בית הכנסת האשכנזי הראשון שנבנה מחוץ לחומות העיר העתיקה בירושלים ונבנה בשנת התרל"ג (1873). בית הכנסת ממוקם בשכונת נחלת שבעה שבמרכז העיר ירושלים. כיום בית הכנסת משמש גם כבית חב"ד.

לבית הכנסת יש קומה אחת ובה שלושה חדרים המסודרים בצורת ריבוע, החדר האמצעי משמש כחדר התפילה בעוד ששני החדרים האחרים משמשים כעזרת נשים ומבוא לעזרה. לעיתים החדרים משמשים גם כבית מדרש, בעבר העזרה שמשה כבית מדרש קבוע.

==היסטוריה==
בית הכנסת נחלת יעקב לצד בית הכנסת הספרדי

===הקמת בית הכנסת===
בעקבות מגפת הכולרה בעיר העתיקה של ירושלים שנמצאת בתוך החומות שהתרחשה בשנת 1866, וכחלק מתהליך היציאה מן החומות, שבע משפחות, ביניהן משפחתו של נשיא מדינת ישראל העשירי ראובן ריבלין, חכרו אדמה ובנו בשנת 1869 את השכונה השלישית היהודית מחוץ לחומות בשם "נחלת שבעה".

בית הכנסת נוסד בראש חודש ניסן של שנת 1873 בשכונת נחלת שבעה שבירושלים. השכונה נחלת שבעה היא בין השכונות הראשונות שנבנו מחוץ לחומות ירושלים, ונחלת יעקב הוא בית הכנסת הראשון שנבנה מחוץ לחומות. הגבאים הראשונים של בית הכנסת היו יואל משה סלומון, אריה לייב הורוביץ ויוסף ריבלין. רב בית הכנסת הנוכחי הוא הרב יוסף יצחק סלונים, מצאצאי שושלת אדמו"רי חב"ד שגרה בחברון. הממלא את מקום אביו הרב זאב דב סלונים שכיהן כרב בית הכנסת עשרות שנים עד פטירתו. גם הרב יהושע פישל זקס שימש כרב בית הכנסת.

מספר שנים לאחר הקמתו בשנת 1888, הוקם מולו בית כנסת ספרדי בשכונה בשם "אוהל יצחק", הממוקם בסמוך לו, על ידי ר' יצחק רקנטי. בית הכנסת נחשב לאחד מבתי הכנסת המפוארים ביותר בשכונה.

===המאה ה-20 ואילך===
בית הכנסת כמעט ונסגר בתקופת מלחמת העולם הראשונה עקב נזק נרחב שנגרם למבנה. בתקופה שלאחר הקמת המדינה, בית הכנסת כמו שאר בנייני השכונה יועד על עיריית ירושלים להריסה וכמעט שהוחרב בעקבות החלטה להקים אזור סיטי בירושלים. ההחלטה בוטלה בעקבות מחאות נמרצות של תושבי ירושלים והעירייה בחרה לשמר את המבנים העתיקים.

למרות ההחלטה שלא לשפץ את האזור בשל האתרים ההיסטוריים, נעשו עבודות קלות לשדרוג התשתיות ברחוב יואל משה סלומון הסמוך לרוב מעלות נחלת שבעה בו בית הכנסת ממוקם, ביניהן החלפת תשתיות וריצוף הרחוב. העבודות נגמרו ביוני, 2019.

==הערות שוליים==

נחלת יעקב (ירושלים)
קטגוריה:אתרי מורשת במחוז ירושלים
קטגוריה:יצירות המאה ה-19
קטגוריה:נחלת שבעה
מעון ניב

חלק ממתחם מעון ניב לשעבר, כיום משמש כמרכז המבקרים של האחים חסיד
מעון ניב הוא מתחם של שלושה מבנים חד-קומתיים ברחוב עמק רפאים בירושלים, ששימש עד 2005 מעון לילדים חירשים ונערות חוסות. נבנה בסוף שנות ה-20 על מתחם של 3.6 דונם. כיום המתחם נטוש ומיועד להקמת מרכזי פנאי ומלון בוטיק.

==היסטוריה==
אחד מהמבנים ששימשו בעבר את מעון ניב
מעון ניב היה מוסד לילדים חירשים בירושלים. המעון שימש כמקום מגורים לילדים חירשים בין הגילאים 10 ו-17. המעון נבנה בשנות ה-20 בתקופת המנדט הבריטי, בסגנון ערבי מסורתי.
===סגירת המעון===
בשנת 2005 הוחלט בעיריית ירושלים כי המעון ייסגר והילדים הנמצאים בו יועברו לכפר הנוער אונים בכפר סבא. בזמן סגירת המעון חסו בו שמונה ילדים חירשים מרקע סוציו-אקונומי נמוך. מכיוון שכפר הנוער מאחסן למעלה מ-200 תלמידים, רובם בני נוער, בעוד שחלק מהילדים במעון היו בגילאים נמוכים, קמה התנגדות לסגירת המעון והעברת הילדים מצד ההורים. ההתנגדות בעיקר הייתה נגד העברת הילדים לכפר הנוער אונים ולא למשפחתונים או חזקה פרטית אחרת, ופחות נגד סגירת המעון. כחלק מהמאמצים שלחה יושבת ראש ועד ההורים בירושלים אתי בנימין מכתב ליושב ראש ועדת החינוך של הכנסת נגד העברת הילדים למסגרות אחרות, אולם המאמצים עלו בתוהו.

===הקמת מרכז הבילוי===
בשנת 2010 עלתה תוכנית בעיריית ירושלים להפוך את מתחם שלושת המבנים ששמשו בעבר את מעון ניב למרכז בילוי. על פי התוכנית, המתחם ישמש כמקום כניסה ויציאה מחלקו העירוני של פארק המסילה, שישתרע לאורך תוואי מסילת הרכבת הישנה בירושלים. במסגרת התוכנית, ישופצו וישומרו שלושת המבנים הישנים ששימשו את מעון ניב, ובמקום יבנה מתחם בילוי הכולל בתי קפה ומסעדות. כמו כן, המקום ישמש כנקודת מוצא למסלולי טבע ממנה יהיה ניתן לצאת לפארק המסילה ולעמק פרי הר.

אולם, על אף התוכנית, בשנת 2011 פרסמה עיריית ירושלים מכרז למכירת המתחם לידיים פרטיות. על פי המכרז, המתחם ימכר ב-37.5 מיליון שקלים, והזוכה במכרז יקים בו מרכז תרבות ומלון בוטיק. בעקבות ההכרזה, המועצה לשימור אתרים דרשה לבטל את המכרז בטענה שלישראל אסור למכור נכסים היסטוריים שכאלו, ושיש חשש שהערך ההיסטורי של המקום לא יישמר.

==קישורים חיצוניים==

==הערות שוליים==

קטגוריה:אתרי מורשת במחוז ירושלים
שברון (סטטיסטיקה)

שברון (באנגלית: quantile) הוא מונח בסטטיסטיקה, שמתייחס לנקודת חתך שמתחתיה נמצאה החלק ה-q (כאן <math>0 \le q \le 1</math>) מהאוכלוסייה.

== שברון של משתנה מקרי ==
יהי <math>X \sim F</math> משתנה מקרי ממשי. נסמן את פונקציית ההתפלגות המצטברת <math display="block">F(x) = P\left[X \le x\right]</math> כאשר P מסמן הסתברות. השברון ה-q של X עבור <math>0 \le q \le 1</math> הוא הערך <math>\xi_q \in \mathbb{R}</math> כך שמתקיים <math display="block">F(\xi_q)=P\left[ X \le \xi_q \right] = q</math> 
אם F פונקציה מונוטונית עולה ממש אזי <math>\xi_q = F^{-1}(q)</math>.

== שברון של התפלגות אמפירית ==
נניח שדגמנו <math>n</math> נתונים מהתפלגות כלשהי, לא ידועה. נסדרם בסדר עולה: <math display="block">\min_i X_i = X_1 \le X_2 \le ... \le X_{n-1} \le X_n = \max_i X_i</math> ונצייד את הנתונים בהתפלגות אמפירית: <math display="block">F_n(x) = \frac{\#\{ X_i \le x \} }{n}</math>
השברון ה-q הוא המספר <math>\xi_q</math> ש-<math>qn</math> מהנתונים קטנים ממנו או שווים לו. הגדרה זו קצת בעייתית כי לא ברור ממנה איך להתייחס לשברון כאשר <math>qn \notin \mathbb{Z}</math> איננו שלם, וישנן מספר גישות לנושא. אחת הגיסות הנפוצות היא ממוצע משוקלל של שני הערכים הסמוכים למספר זה. נסמן <math display="block">m = \left\lfloor qn + \frac{1}{2} \right\rfloor</math> ואז <math display="block">\xi_q = X_{m} \cdot \left( m+1 - ( qn+\frac{1}{2}) \right) + X_{m+1} \left( qn+\frac{1}{2} - m \right) </math>
אנו רואים שכאשר <math>m = qn+1/2 \in \mathbb{Z}</math> אזי <math>\xi_q = X_m</math>.

=== דוגמה ===
לדוגמה, החציון <math>q=\frac{1}{2}</math>. עבור n אי-זוגי (<math>n=2k+1</math>), מתקיים <math>m = \left\lfloor \frac{n}{2}+\frac{1}{2} \right\rfloor = \left\lfloor \frac{2k+1}{2}+\frac{1}{2} \right\rfloor = \left\lfloor \frac{2k+2}{2} \right\rfloor = k+1</math> 
ואז
<math display="block">,\xi_{0.5} = X_{k+1}</math>
ועבור n זוגי (<math>n=2k</math>) נקבל <math>m = \left\lfloor \frac{n}{2}+\frac{1}{2} \right\rfloor = \left\lfloor \frac{2k}{2} + \frac{1}{2} \right\rfloor = k</math> ואז <math display="block">\xi_{0.5} = X_{k} \cdot \left( k+1 - (k+\frac{1}{2})\right) + X_{k+1} \left(k + \frac{1}{2} - k \right)
= \frac{X_k + X_{k+1}}{2}</math>

== שברונים שימושיים ==
מלבד החציון, שהוא השברון <math>q=1/2</math>, נפוצים בשימוש גם הרבעונים העליון <math>q=3/4</math> והתחתון <math>q=1/4</math>, עשירונים, אחוזונים ואלפיונים.

==קישורים חיצוניים==

* 

קטגוריה:סטטיסטיקה
קטגוריה:מדדי מיקום
ישיבת חברון-גאולה

ישיבת חברון – גאולה הייתה ישיבה חרדית־ליטאית בירושלים. הישיבה הוקמה בשנת תשמ"ז (1987) במבנה ישן של ישיבת חברון כנסת ישראל שהתפנה על ידי ישיבת חברון כנסת ישראל עם עזיבתה לשכונת גבעת מרדכי בשנת תשל"ו (1976).

הישיבה הוקמה על ידי רבי חיים סרנא, בנו של ראש ישיבת חברון כנסת ישראל רבי יחזקאל סרנא. היא התקיימה עד לשנת תשע"ב (2012) לערך (ראו להלן).

== הרקע להקמת הישיבה ==
בשנת תשמ"ז פרש הרב חיים סרנא מישיבת חברון כנסת ישראל עקב מחלוקת עם מנהל הישיבה יצחק חברוני בנו של הרב משה חברוני. לאחר הסכם פשרה, הקים הרב סרנא ישיבה משלו בבניין הישן של הישיבה בשכונת גאולה. ישיבתו כונתה "ישיבת חברון-גאולה", הישיבה נועדה לשמש כהמשך לישיבת חברון כנסת ישראל ההיסטורית.

בראשות הישיבה עמדו הרב חיים סרנא והרב שמואל יעקב בורנשטיין.

בשנת תש"ס (2000) עם הקמתה של ישיבת 'קריית מלך' בבני ברק, הוזמן הרב שמואל יעקב בורנשטיין לכהן בה כראש ישיבה, בעקבות זאת עזב את הישיבה ועבר לגור בבני ברק. עם עזיבתו זומנו לישיבה המשגיח הרב נפתלי קפלן והרב יהושע אייכנשטיין. כחלק משיפור הלימוד בישיבה הוחלט על הקמת שני בתי מדרש בתוך בנין הישיבה, כשהאחד מכיל את בחורי הישיבה הבוגרים יותר, והשני נקרא בשם 'כנסת יחזקאל', במהלך השנים עזבו השניים את הישיבה ובתי המדרש התאחדו.

==הישיבה בהר נוף==
לאחר פטירת הרב חיים סרנא (תשע"א), שימש הרב אלחנן שוימר כראש ישיבה בפועל. בשנת תשע"ב החליט הרב ברוך סולובייצ'יק חתנו של הרב סרנא ויורשו, להשכיר את מבני הישיבה, ולמזג את הישיבה עם ישיבת כנסת מרדכי משכונת הר נוף. בשנת תשע"ג עזב הרב שוימר את הישיבה, מה שהיווה סתימת הגולל על ישיבת חברון גאולה.

== בנין הישיבה ==
בנין הישיבה הושכר לישיבת "אמיתה של תורה", ובשנת 2021 שכרה ישיבת "משכן שלמה" בראשות הרב פרוידיגר את הבניין.

== ראו גם ==
* ישיבת חברון כנסת ישראל
* שמואל יעקב בורנשטיין
* חיים סרנא

==קישורים חיצוניים==
* 

== הערות שוליים ==

חברון-גאולה
חברון-גאולה
קטגוריה:גאולה (ירושלים)
מפרצון פאלאקאריה

מפרצון פאלאקאריה (באנגלית: Palakariya Cove ; בבולגרית: ׂзалив Палакария) מפרצון בחוף הצפון-מערבי של האי לייז' בארכיפלג פאלמר, שבאנטארקטיקה. 

רוחבו של המפרצון 3.2 קילומטרים, ואורכו של המפרצון (כניסתו לתוך היבשה) 2 קילומטרים. 

הכניסה למפרצון נמצאת דרומית לנקודת בברש. 

== היסטוריה ==
=== מיפוי המפרצון ===

המפרצון מופה לראשונה על ידי סוקרים בריטיים בשנת 1978.

=== מקור השם ===

המפרצון נקרא על שם הנהר פאלאקאריה שבמערב בולגריה. 

== לקריאה נוספת ==

* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==

* [https://data.aad.gov.au/aadc/gaz/scar/search_names_action.cfm?search_text=18581&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרצון פאלאקאריה] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-61.9812028043213,-64.00161474205106,14&?query=&?map_type=hybrid תצלום לוויין של אזור המפרצון, וסימון מיקום האתרים סביבו] באתר copernix

== הערות שוליים ==

קטגוריה:בולגריה באנטארקטיקה
פאלאקאריה
פאלאקאריה
קרחון שטרנה

קרחון שטרנה (באנגלית: Shterna Glacier ; בבולגרית: ледник Щерна) הוא קרחון באי לייז' בארכיפלג פאלמר, שבאנטארקטיקה. 

הקרחון, שאורכו 3.6 קילומטרים (בכיוון מזרח-מערב) ורוחבו 2.2 קילומטרים (בכיוון צפון-דרום), מנקז את המורדות הצפוניים של הרי ברוגמאן, וזורם לכיוון צפון אל תוך מפרץ בואהגאנייוק. 

הקרחון ממוקם צפונית-מזרחית לקרחון סיגמן. 

== היסטוריה ==
=== מיפוי הקרחון ===

הקרחון מופה לראשונה על ידי סוקרים בריטיים בשנת 1978.

=== מקור השם ===

הקרחון נקרא על שם הכפר שטרנה שבדרום בולגריה. 

האי בראבנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== לקריאה נוספת ==
* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==

* [https://data.aad.gov.au/aadc/gaz/scar/search_names_action.cfm?search_text=19371&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון שטרנה] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-61.89675400537112,-63.996435094439065,14&?query=&?map_type=hybrid תצלום לוויין של אזור הקרחון, וסימון מיקום האתרים סביבו] באתר copernix

== הערות שוליים ==

קטגוריה:בולגריה באנטארקטיקה
שטרנה
דקר נסאו

דקר נסאו (שם מדעי: Epinephelus striatus) הוא מין של דג מקבוצת הדקרים שבמשפחת הדקריים החי בטבע לאורך הקריביים מחופי ברזיל, דרך האיים הקריביים עד למפרץ מקסיקו ופלורידה וברמודה ולחופי האוקיינוס האטלנטי באיי בהאמה. דקר זה ניצוד בכמויות רבות בעבר לדיג מסחרי, וכיום מצוי בסכנת הכחדה גדולה, עקב דיג והרס בתי גידולו. הוא מין מוגן בחוקת ארצות הברית.

דקר זה מגיע לאורך של מטר ולמשקל 25 קילוגרם. הוא בעל קשקשים חומים שלאורכם פסים עבים אפורים לאורך הגוף וגם לאורך הראש, מאחורי העיניים הצהובות. דקרים החיים במים עמוקים נוטים להיות בעלי גוונים אדומים או חומים כהים ואף כתומים לעיתים. הדג בעל לסתות גדולות ופתחי זימים בולטים. הסנפירים אפורים עד חומים.

הדקר שוחה סביב שוניות אלמוגים לאורך חופי הים הקריבי ומצוי עד לעומק 100 מטר. זהו דג סוליטרי הניזון מדגים קטנים, לובסטרים וסרטנים שהוא שואב ללסתותיו במהירות. בין דצמבר לינואר, בלילות ירח מלא חלה השרצה מתואמת של עשרות דקרים לאורך השונית.

כיום חלה עלייה בכמויות הדקרים, לאחר שהם הגיעו כמעט לכליה מוחלטת. כיום דיג אסור בחופי ארצות הברית וברזיל, אך באזורים כמו איי בהאמה מתירים בעונות מיוחדות לדוג פרטים קטנים מ-5 קילוגרם. נוסף על כך הפגיעה בשוניות האלמוגים גוררת אותם להכחדה. בלעדי השונית הם לא ימצאו מזון או מקלט הכרחיים.

==קישורים חיצוניים==

== הערות שוליים ==

דקר שצולם בקובה

קטגוריה:בעלי חיים שתוארו ב-1792
קטגוריה:טקסונים שתוארו בידי מרקוס אליעזר בלוך
קטגוריה:דקרים
קטגוריה:דגי הים הקריבי
קאיארפץ

קאיארפץ (בהונגרית: Kajárpéc) הוא כפר במחוז גיור-מושון-שופרון, שבצפון-מערב הונגריה. הכפר הוקם בשנת 1950 על בסיס שני הכפרים קישפץ (Kispéc) וקיאר (Kajár).

בדומה לכפרים רבים באירופה גם בקאיארפץ האוכלוסייה מתמעטת עם השנים מ-1,440 תושבים בשנת 1990 עד ל-1,269 בשנת 2019 (קיטון של כ-11%).

==הקהילה היהודית==
בכפר קישפץ חיו יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|12
|
|-
|1880
|28
|765
|-
|1910
|18
|
|-
|1920
|11
|
|-
|1930
|6
|
|-
|1941
|8
|604
|-
|}

*

==קישורים חיצוניים==

* 

==הערות שוליים==

קטגוריה:הונגריה: כפרים
מיצובישי דיאמנטה

מיצובישי דיאמנטה (ביפנית: ディアマンテ, באנגלית: Mitsubishi Diamante) היא מכונית סלון מתוצרת התאגיד הרב-לאומי מיצובישי מוטורס אשר יוצרה בין השנים 1990–2005 ביפן ובאוסטרליה.

"מיצובושי מוטורס" ניצלה את דגם "מיצובישי סיגמא" במספר כלי רכב שונים המבוססים על הדגמים: "Mitsubishi Galant" ומיצובישי דיאמנטה אשר נמכרו בשווקים שונים בתקופה זו.

==דורות "מיצובישי דיאמנטה"==

* דור ראשון - יוצר בין השנים 1990-1996. ב־2 סוגי הנעות: הנעה קדמית, והנעה כפולה 4x4. בין השנים 1990–1991 זכה הדגם בתואר "מכונית השנה ביפן" . בארצות הברית נמכרו בשנת 1993, 52,267 מהדגם, ובשנת 1994 18,096 יחידות אשר יוצרו באוסטרליה.
* דור שני - יוצר בין השנים 1996–2005, מנוע בהנעה קדמית בלבד.

===תצורות דגמי "דור ראשון"===
* 4 דלתות - סדאן.
* 4 דלתות - הרדטופ-סדאן (4–5 מושבים).
* 5 דלתות - סטיישן.

===תצורות דגמי "דור שני"===
* 4 דלתות - סדאן.
* 5 דלתות - סטיישן.

==גלריה==
<gallery mode="packed" heights="120">
קובץ:Diamante 1992.JPG | "מיצובישי דיאמנטה", שנת 1992
קובץ:Mitsubishi Diamante LS Wagon.jpeg | "מיצובישי דיאמנטה" דגם "LS" - סטיישן
קובץ: Mitsubishi diamantewagon k45 30r-se 1 r.jpg| "מיצובישי דיאמנטה" - סטיישן
קובץ: Diamante VR-X.jpg| "מיצובישי דיאמנטה" דגם "VR-X", שנת 2005
קובץ: 2005 Mitsubishi Diamante (JDM).jpg| "מיצובישי דיאמנטה", שנת 2005
קובץ: Mitsubishi Diamante Wagon (Japan).jpg| "מיצובישי דיאמנטה" - סטיישן
קובץ:'04 Mitsubishi Diamante.JPG | "מיצובישי דיאמנטה", שנת 2004
</gallery>

<gallery mode="packed" heights="120">
קובץ:Diamantepc.jpg | "מיצובישי דיאמנטה", שנת 1995 - ניידת משטרה
קובץ: NZ Police Mitsubishi Diamante in Dunedin.jpg| "מיצובישי דיאמנטה", שנת 2003, ניידת משטרה במשטרת ניו זילנד
קובץ: NZ Police Mitsubishi Diamante in Dunedin2.jpg| "מיצובישי דיאמנטה", שנת 2003, ניידת משטרה במשטרת ניו זילנד
</gallery>

==ראו גם==
* מיצובישי מוטורס
* מיצובישי סיגמא

==קישורים חיצוניים==

==הערות שוליים==

קטגוריה:מכוניות סלון
קטגוריה:מכוניות סטיישן
קטגוריה:כלי רכב שהושקו ב-1990
קטגוריה:כלי רכב יפניים
קטגוריה:כלי רכב המיוצרים באוסטרליה
דיאמנטה
דניאל דניאלי

דניאל דניאלי (9 במרץ 1945 – 16 באוקטובר 1977) היה כדורגלן ישראלי ששיחק בעמדת הקיצוני הימני בהפועל תל אביב ובהפועל באר שבע, וכן שיחק בליגה הבכירה בדרום אפריקה ולזכותו הופעה אחת במדי נבחרת ישראל.

==ביוגרפיה==
דניאלי נולד בתל אביב, למד שנתיים בבית הספר "נווה צדק", וסיים את לימודי בבית הספר "ביאליק" בעיר. כשהיה בן 12 החל דניאלי לשחק כדורגל, ובגיל 16 הצטרף להפועל תל אביב. בעונת 1961/1962 צורף דניאלי לסגל הקבוצה הבוגרת של המועדון, ובסופה זומן לנבחרת ישראל על ידי המאמן גיולה מאנדי. ב-16 במאי 1962, חודשיים אחרי יום הולדתו ה-17, ערך את הופעתו היחידה בנבחרת, במשחק ידידות מול נבחרת טורקיה, והפך לשחקן הצעיר ביותר ששיחק בנבחרת ישראל, שיא שנשבר כעבור 46 שנים על ידי גיא אסולין.

בפברואר 1963 התגייס דניאלי לצה"ל, ושירת כנהג משאית בחיל התותחנים. במקביל לשירותו הצבאי המשיך לשחק כדורגל, ואף נסע עם נבחרת חיל האוויר למשחקים מחוץ לישראל. באפריל 1964 זומן דניאלי לסגל נבחרת הנוער של ישראל שהשתתפה לראשונה באליפות אסיה לנוער שנערכה בסייגון, לצידם של מרדכי שפיגלר, דרור קשטן, צביקה רוזן ויצחק ויסוקר. דניאלי היה ממצטייני הנבחרת בטורניר, ובמשחק הפתיחה כבש שער בניצחון 4–0 על נבחרת תאילנד.

דניאלי שיחק בהפועל תל אביב עד תחילת שנת 1966, ואז עבר לשחק כמקצוען בליגה הבכירה של דרום אפריקה. כעבור שלוש שנים חזר לישראל והצטרף לקבוצת הפועל באר שבע בעונת 1969/1970, אך לא הצליח לסייע לה להימנע מירידה לליגת המשנה. בעונה זו ספגה הקבוצה את ההפסד הגדול בתולדותיה, 0–8 להפועל תל אביב, אך דניאלי לא שותף במשחק עקב הסכם בין האגודות. בעונה שלאחר מכן כבש דניאלי 20 שערים והעפיל עם הקבוצה בחזרה לליגה הבכירה. בעונת 1971/1972 הצליחה הקבוצה להישאר בליגה, ובסופה פרש דניאלי ממשחק פעיל.

לאחר פרישתו שימש דניאלי כמנהל הפועל באר שבע, ובבעלותו הייתה סוכנות למכירת כלי רכב. אחיו הצעיר יהושע דניאלי היה גם הוא כדורגלן, ושיחק בהפועל מרמורק.

ב-16 באוקטובר 1977, בעת שהיה בשירות מילואים, נהרג דניאלי בתאונת דרכים בגיל 32. דניאלי הותיר אחריו אישה ושני ילדים, והוא נטמן בבית העלמין הצבאי בבאר שבע. דניאלי הוא הכדורגלן היחיד ששיחק בנבחרת ישראל ונפל בעת שירותו הצבאי.

==קישורים חיצוניים==

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:תל אביב-יפו: כדורגלנים
קטגוריה:בוגרי בית הספר ביאליק (תל אביב)
קטגוריה:כדורגלני נבחרת ישראל
קטגוריה:כדורגלני הפועל תל אביב
קטגוריה:כדורגלני הפועל באר שבע
קטגוריה:כדורגלנים ישראלים בדרום אפריקה
קטגוריה:חללי צה"ל
קטגוריה:ספורטאים שנפלו במערכות ישראל
קטגוריה:הרוגי תאונות דרכים בישראל
קטגוריה:אישים הקבורים בבית הקברות הצבאי בבאר שבע
קטגוריה:ישראלים שנולדו ב-1945
קטגוריה:ישראלים שנפטרו ב-1977
מוניק גנדרטון

מוניק גנדרטון (באנגלית: Monique Ganderton; נולדה ב-6 באוגוסט 1980 באדמונטון בירת אלברטה) היא פעלולנית, מתאמת פעלולנות ושחקנית קנדית. בשל גובהה - 1.80 מטר - הרזומה שלה כוללת השתתפות בסרטים ככפילת פעלולים של שחקניות גבוהות רבות, ביניהן: רייצ'ל ניקולס, טרישה הלפר, פמקה ינסן, רבקה רומיין, דריל האנה וברידג'ט מוינאהן.

== פילמוגרפיה ==
=== טלוויזיה ===
{| class="wikitable"
!שנה
!סדרה
!תפקיד
!דמות
|-
|2001
|מוטאנט X
|שחקנית
|דונה מורס
|-
|2003-2004
|בטלסטאר גלקטיקה
|אשת פעלולים
|
|-
|2004
|נעדרים
|שחקנית
|לוביאנקה
|-
|2005
|על טבעי
|אשת פעלולים
|
|-
|2007
|ה-4400
|אשת פעלולים
|
|-
|2007
|קשרי דם
|שחקנית ואשת פעלולים
|מגארה
|-
|2007
|Fallen
|שחקנית
|סאצ'ל
|-
|2007-08
|פלאש גורדון
|אשת פעלולים
|
|-
|2008
|הסמוראית
|אשת פעלולים
|
|-
|2008-09
|סמולוויל
|שחקנית ואשת פעלולים
|אליה
|-
|2009
|סטארגייט יוניברס
|אשת פעלולים
|
|-
|2010
|מטרה חיה
|אשת פעלולים
|
|-
|2012
|רצף הזמן
|שחקנית
|איבון
|-
|2012
|טבעת אש
|שחקנית
|כתבת
|-
|2013
|סליפי הולו
|שחקנית
|סרילדה
|-
|2013
|רצף הזמן
|אשת פעלולים
|
|-
|2014
|אנשי המחר
|שחקנית
|נלי
|-
|2014
|המאה
|שחקנית
|אורורה בלייק
|}

=== קולנוע ===
{| class="wikitable"
!שנה
!סרט
!תפקיד
|-
|2002
|שיקגו
|שחקנית
|-
|2003
|השתול
|אשת פעלולים
|-
|2004
|לבנבנות
|אשת פעלולים
|-
|2004
|אני, רובוט
|אשת פעלולים
|-
|2004
|האויב שבפנים: אפוקליפסה
|אשת פעלולים
|-
|2005
|ארבעת המופלאים
|אשת פעלולים
|-
|2006
|מלחמת האופל: אבולוציה
|אשת פעלולים
|-
|2006
|Final Days of Planet Earth
|אשת פעלולים
|-
|2006
|Engaged to Kill
|אשת פעלולים
|-
|2006
|אקס-מן 3: המפלט האחרון
|אשת פעלולים
|-
|2006
|A Girl Like Me: The Gwen Araujo Story
|אשת פעלולים
|-
|2006
|12 Hours to Live
|אשת פעלולים
|-
|2006
|איש הקש
|אשת פעלולים
|-
|2006
|Underfunded
|אשת פעלולים
|-
|2006
|איש הקש
|שחקנית
|-
|2007
|בשם המלך: אגדת המצור
|אשת פעלולים
|-
|2007
|White Noise: The Light
|אשת פעלולים
|-
|2007
|88 דקות
|אשת פעלולים
|-
|2007
|ארבעת המופלאים: עלייתו של הגולש הכסוף
|אשת פעלולים
|-
|2007
|Alien Agent
|אשת פעלולים
|-
|2007
|Postal
|אשת פעלולים
|-
|2007
|Walk All over Me
|אשת פעלולים
|-
|2007
|Devil's Diary
|אשת פעלולים
|-
|2007
|בטלסטאר גלקטיקה: התער
|אשת פעלולים
|-
|2007
|Numb 
|שחקנית
|-
|2008
|עוד סיפור סינדרלה
|אשת פעלולים
|-
|2008
|Joy Ride 2: Dead Ahead
|אשת פעלולים
|-
|2009
|השומרים
|אשת פעלולים
|-
|2009
|מופע הפלאים של דוקטור פרנסוס
|אשת פעלולים
|-
|2009
|2012
|אשת פעלולים
|-
|2010
|טרון: המורשת
|אשת פעלולים
|-
|2010
|Dancing Ninja
|אשת פעלולים
|-
|2010
|דמדומים 3: ליקוי חמה
|שחקנית
|-
|2011
|קונאן הברברי
|אשת פעלולים
|-
|2012
|בקתת הפחד
|אשת פעלולים
|-
|2013
|קוטלי המכשפות
|שחקנית
|-
|2015
|American Ultra
|אשת פעלולים
|-
|2016
|אקס-מן: אפוקליפסה
|שחקנית
|-
|2016
|יחידת המתאבדים
|אשת פעלולים
|-
|2018
|הנוקמים: מלחמת האינסוף
|אשת פעלולים
|-
|2019
|הנוקמים: סוף המשחק
|אשת פעלולים
|}

==קישורים חיצוניים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שחקניות קולנוע וטלוויזיה קנדיות
קטגוריה:פעלולנים
קטגוריה:קנדיות שנולדו ב-1980
קישבאיץ'

קישבאיץ (בהונגרית: Kisbajcs) הוא כפר במחוז גיור-מושון-שופרון, שבצפון-מערב הונגריה.

בקישבאיץ' חיו מעט יהודים בתקופות זמן שונות
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|15
|469
|-
|1910
|6
|
|-
|1920
|5
|
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קורונצו

קורונצו (בהונגרית: Koroncó) הוא כפר במחוז גיור-מושון-שופרון, שבצפון-מערב הונגריה.

==יהדות קורונצו==
בקורונצו חיו יהודים בתקופות זמן שונות.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|20
|
|-
|1880
|30
|1,317
|-
|1910
|17
|
|-
|1920
|8
|
|-
|1930
|8
|
|-
|1941
|3
|1,629
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קונסיגט

קונסיגט (בהונגרית: Kunsziget) הוא כפר במחוז גיור-מושון-שופרון, שבצפון-מערב הונגריה.

==יהדות קונסיגט==
בקונסיגט חיו יהודים בתקופות זמן שונות.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|18
|941
|-
|1910
|6
|
|-
|1920
|7
|
|-
|1930
|3
|
|-
|1941
|7
|1,151
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
מושונסנטמיקלוש

מושונסנטמיקלוש (בהונגרית: Mosonszentmiklós) הוא כפר במחוז גיור-מושון-שופרון, שבצפון-מערב הונגריה.

==יהדות מושונסנטמיקלוש==
במושונסנטמיקלוש חיו יהודים בתקופות זמן שונות. במלחמת העולם השנייה ובשואת יהודי הונגריה נלקחו יהודי הכפר לעבודות כפייה, ונרצחו שם באכזריות.

{| class="wikitable"
! שנה
! מספר היהודים בכפר
! כלל האוכלוסייה
|-
|1880
|31
|1,842
|-
|1910
|18
|
|-
|1920
|19
|
|-
|1930
|16
|
|-
|1941
|12
|2,460
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קרחון פלייסטור

קרחון פלייסטור (באנגלית: Pleystor Glacier; בבולגרית: ледник Плейстор) הוא קרחון בצד המערבי של הרי ברוגמאן באי לייז' בארכיפלג פאלמר, שבאנטארקטיקה. 

אורכו של הקרחון 2.2 קילומטרים ורוחבו 1.2 קילומטרים. 

הקרחון ממוקם דרומית - דרומית-מערבית לקרחון זבלסורד.

קרחון פלייסטור מנקז את המורדות הדרומיים של פסגת מישב, את המורדות הדרום-מערביים של פסגת פבלוב, ואת המדרונות הצפון-מערביים של הר וסאליוס. 

הקרחון זורם לכיוון מערב - צפון-מערב ונשפך לתוך מפרצון ואפה. 

== היסטוריה ==
=== מיפוי הקרחון ===

הקרחון מופה לראשונה על ידי סוקרים בריטיים בשנת 1978 ובשנית בשנת 1980.

=== מקור השם ===

הקרחון נקרא על שם האל מהמיתוליגה התראקית פלייסטור. 

האי בראבנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== לקריאה נוספת ==
* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==

* [https://data.aad.gov.au/aadc/gaz/scar/search_names_action.cfm?search_text=19365&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון פלייסטור] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.01272607409669,-64.05469958536548,14&?query=&?map_type=hybrid תצלום לוויין של אזור הקרחון, וסימון מיקום האתרים סביבו] באתר copernix

== הערות שוליים ==

קטגוריה:בולגריה באנטארקטיקה
פלייסטור
הר וסאליוס

הר וסאליוס (באנגלית: Mount Vesalius) הוא הר הממוקם צפונית מערבית לנקודת מקלאוד באי לייז', בארכיפלג פאלמר שבאנטארקטיקה. 

גובהו של ההר 765 מטרים מעל פני הים. 

ההר מתנשא מעל קרחון פלייסטור (המנקז את ההר), שנמצא מצפון-מערב לו. 

== היסטוריה ==
=== גילוי ומיפוי ההר ===

ההר מופיע בתרשים של ממשלת ארגנטינה משנת 1950. 

=== מקור השם ===

בתרשים הארגנטיני אין להר שם.

שמו של ההר ניתן לו על ידי הוועדה המייעצת לשמות אנטארקטיים של בריטניה בשנת 1960.

ההר נקרא על שם אנדריאס וסאליוס, רופא וחוקר אנטומיה פלמי, אשר כתב יצירה פורצות דרך בנושא האנטומיה האנושית, ונחשב לאבי האנטומיה המודרנית.

השם ניתן על ידי הוועדה, בדומה לאתרים רבים נוספים באזור, אשר נקראו על שם חלוצים בתחום הרפואה.

אי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:15981 הר וסאליוס] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=111763 הר וסאליוס] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=15420&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר וסאליוס] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-61.9904100950928,-64.06720160760644,14&?query=&?map_type=hybrid תצלום לוויין של אזור ההר, וסימון מיקום האתרים סביבו] באתר copernix

== הערות שוליים ==

וסאליוס
אבו אבראהים אל-האשמי

אבו אבראהים אל-האשמי אל-קורשי (בערבית: أبو إبراهيم الهاشمي القرشي, תעתיק מדויק: אבו אבראהים אלהאשמי אלקרשי; 1 או 5 באוקטובר 1976 – 3 בפברואר 2022), המוכר גם, בין היתר, בכינוי עבדאללה קרדאש, היה הח'ליפה השני של המדינה האסלאמית.
שמו האמיתי של אל-האשמי היה אמיר מוחמד עבדול רחמן אל-מאולי אל-סלבי ומעט מאוד מידע ידוע על עברו.

מינויו של אל-האשמי לח'ליפה הוכרז על ידי כלי תקשורת של המדינה האסלאמית ב-31 באוקטובר 2019, פחות משבוע לאחר מותו של אבו בכר אל-בגדאדי. הדעה הרווחת היא ששם זה הוא שם בדוי, וכי זהותו האמיתית אינה ידועה. הכינוי "אל-קורשי" מצביע על שייכות לכאורה לשבט קורייש, שבטו של הנביא מוחמד.

ב-1 בנובמבר 2019, נשיא ארצות הברית דונלד טראמפ טען ברשת חברתית כי ממשלתו גילתה את הזהות האמיתית של אבו אבראהים אל-האשמי.

ב-3 בפברואר 2022, נשיא ארצות הברית ג'ו ביידן אישר כי אל-האשמי התאבד לאחר פשיטה של כוחות אמריקאיים בסוריה.<ref></ref> כחודש לאחר מותו, המדינה האסלאמית הכריזה על מחליפו אבו חסן אל-האשמי כח'ליפה השלישי של הארגון.

==קישורים חיצוניים==

== הערות שוליים ==

קטגוריה:המדינה האסלאמית: אישים
קטגוריה:ראשי ארגוני טרור אסלאמי
קטגוריה:טרוריסטים
קטגוריה:מתאבדים
קטגוריה:ילידי 1976
קטגוריה:נפטרים ב-2022
אלק בנג'מין

אלק שיין בנג'מין (באנגלית: Alec Shane Benjamin; נולד ב-28 במאי 1994) הוא זמר-יוצר אמריקאי. פרץ ב-2018 עם הסינגל "Let Me Down Slowly", שהגיע לראש מצעדי הפזמונים בלמעלה מ-25 מדינות, עם למעלה מ-843 מיליון השמעות נכון ליולי 2021.<ref></ref>

== ביוגרפיה ==
בנג'מין נולד בפיניקס שבמדינת אריזונה שבארצות הברית. גדל בלונג איילנד, ניו יורק.<ref></ref>

== קריירה ==
ב-22 באפריל 2013, הוציא את המיקסטייפ הראשון שלו, Head SpaceMixtape 1: America. ב-2017, השיר של בנג'מין "I Built a Friend" שימש כחומר גיבוי לאודישן לריקודים עכשוויים של המתמודד מריק האנה בעונה 12 של תוכנית המציאות האמריקאית America's Got Talent. ב-16 בנובמבר 2018, הוציא את המיקסטייפ השני שלו, Narrated for You.

באותה השנה הוציא ביחד עם אליסיה קארה את הלהיט "Let Me Down Slowly".<ref></ref> את הופעת הבכורה שלו בטלוויזיה האמריקאית ערך כשביצע את "Let Me Down Slowly" בתוכנית האירוע שבו מנחה השחקן האנגלי ג'יימס קורדן, "The Late Late Show with James Corden" ב-8 בינואר 2019.<ref></ref>

הוא הוציא לאור, ב-29 במאי 2020, את אלבום המוזיקה הראשון שלו, These Two Windows.

== קישורים חיצוניים ==

* 

== הערות שוליים ==

קטגוריה:זמרים-יוצרים אמריקאים
קטגוריה:זמרים יהודים אמריקאים
קטגוריה:אמריקאים שנולדו ב-1994
מפרצון ואפה

מפרצון ואפה (באנגלית: Vapa Cove; בבולגרית: залив Вапа) הוא מפרצון בחוף המערבי של האי לייז' בארכיפלג פאלמר, שבאנטארקטיקה.

רוחב פתחו של המפרצון 1.65 קילומטרים ואורכו (כניסתו לתוך האי) 1.1 קילומטרים.

הכניסה למפרצון היא מצפון לנקודת פולז'אן ומדרום לנקודת דיסילצה.

קרחון פלייסטור נשפך אל המפרץ.

== היסטוריה ==
=== מיפוי המפרץ ===

המפרצון מופה לראשונה על ידי סוקרים בריטיים בשנת 1980.

=== מקור השם ===

המפרץ נקרא על שם פסגת ואפה בהרי רילה, שבדרום מערב בולגריה.

== לקריאה נוספת ==
* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==

* [https://data.aad.gov.au/aadc/gaz/scar/search_names_action.cfm?search_text=19361&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרצון ואפה] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.03954422753907,-64.04481875423522,15&?query=&?map_type=hybrid תצלום לוויין של אזור מפרצון ואפה, וציון מקום האתרים שסביבו] באתר copernix

== הערות שוליים ==

קטגוריה:בולגריה באנטארקטיקה
ואפה
קוברה מימית קונגולזית

קוברה מימית קונגולזית (שם מדעי: Naja christyi) הוא מין של קוברה אפריקנית ממשפחת הפתניים החיה סביב אגן הקונגו. זו אחת משתי הקוברות המכונות "קוברות מים", לצד קוברת מים מפוספסת, מאותו אזור. לקוברה זו אין תת-מינים ידועים. השם המדעי של המין קרוי על החוקר האנגלי קאטברט כריסטי (Cuthbert Christy).
== מאפיינים ==
קוברה זו היא שוכנת מים באורך 1.1 מטר בממוצע, אך היא יכולה להגיע לאורך של 2.3 מטרים. לקוברה ראש קצר, עיניים שחורות גדולות וזנב קצר. צבעה חום כהה עם פסים חומים ושחורים לאורכה ועל הצוואר טבעות בולטות, העוזרות להרתיע את היריבים נוסף לצווארון הפרוש. הבטן בהירה עד צהובה והראש חום בהיר עם שפתיים בהירות.

הקוברה מצויה באזורי מים מתוקים כמו אגמים, נחלים ונהרות לאורך הרפובליקה הדמוקרטית של קונגו, דרומה של הרפובליקה של קונגו, חלק קטן מדרום-מזרח גבון ובצפון אנגולה. היא שוכנת בעיקר סביב החלק הדרומי של נהר קונגו, ביובליו וביערות גשם לאורכו.

הקוברה פעילה ביום ובלילה, כשמרבית חייה היא מצויה במים אך גם על היבשה, מתחת לסלעים או לצמחייה. הטרף העיקרי שלה הוא דגים ודו-חיים, אך היא לא תהסס לטרוף גם לטאות או מכרסמים שהיא תמצא.

במים, קוברה זו תעדיף לשחות הרחק במקרה של איום. ביבשה היא איטית יותר ותנפח את צווארה כדי להרשים את יריבה. אם זה לא יעזור היא תכיש. הכשתה בדומה למרבית הקוברות מכילה ארס רב היכול להרוג. עם זאת המפגש שלה עם אנשים נדיר וכמות ההרוגים קטנה.

==קישורים חיצוניים==

קטגוריה:בעלי חיים שתוארו ב-1904
קטגוריה:טקסונים שתוארו בידי ז'ורז' אלבר בולנז'ר
קטגוריה:פתניים
קטגוריה:הרפובליקה הדמוקרטית של קונגו: זוחלים
קטגוריה:גבון: זוחלים
קטגוריה:זוחלים ביערות הגשם האפריקאים
קטגוריה:פאונת מים מתוקים במרכז אפריקה
נבחרת רוסיה בפוטבול

נבחרת רוסיה בפוטבול אמריקאי (ברוסית: Сборная России по американскому футболу) היא הנבחרת הלאומית הרשמית בפוטבול של רוסיה. הוקמה בשנת 1992 לצד הליגה הרוסית בכדורגל אמריקאי.

== היסטוריה ==
=== הולדת הפוטבול בברית המועצות ===
הפוטבול הופיע לראשונה בברית המועצות בקיץ 1989, כאשר שתי קבוצות פוטבול תיכונים מאוקלהומה ("סטארס" ו"בומרס") שיחקו שלושה משחקי ראווה במוסקבה, לנינגרד וטאלין שבאסטוניה. משחקים אלה עוררו התרגשות רבה, שהפכה לתנופה ליצירת קבוצות פוטבול אמריקאי בברית המועצות.

טטוריאן אדגר, מייסד הקבוצות הסובייטיות, הפך למאמן נבחרת הרוגבי הלאומית של ברית המועצות. בשנת 1989 הוקמה קבוצת דובי מוסקבה וייצגה את ברית המועצות בטורניר הבינלאומי. המשחק הרשמי הראשון של נבחרת ברית המועצות התקיים מול נבחרת גרמניה (שהייתה מיוצגת על ידי שחקנים מברלין אדלר) במערב ברלין, ב-17 בספטמבר 1989. הדובים הפסידו 6–77. ברבע האחרון, אדוארד זוויגזנה רשם את הטאצ'דאון הראשון בפוטבול בתולדות ברית המועצות.

ב-10 בנובמבר 1989 הוקם איחוד הפוטבול האמריקני בברית המועצות, אולם באפריל 1990, עקב מחלוקות פנימיות, הוקם איגוד עצמאי נפרד. בשנת 1991 הצטרפו כל הקבוצות לאיגוד. באותה שנה נבחרת ברית המועצות החלה להתכונן לאליפות אירופה, בציפייה למשחק נגד נורווגיה בדצמבר, אך המשחק בוטל.

בסוף ינואר 1991, נבחרת ברית המועצות לראשונה בטורניר במוקדמות אליפות אירופה במשחק נגד הולנד, הפסידה בתוצאה 7–30.

=== רוסיה ===
לאחר קריסת ברית המועצות ב-1991, התאחדות הפוטבול האמריקני הפכה לליגה האירו-אסייתית. קבוצות מרפובליקות ברית המועצות לשעבר נכנסו לליגה.

בשנת 1994 נפתח בית הספר הראשון לפוטבול. שנה לאחר מכן התארגנה ליגת ילדים. בשנת 1996 הוקמה הפדרציה של מוסקבה לפוטבול אמריקאי.

מאז 1996 הוקמה אליפות רוסיה בקרב צעירים ובשנת 2002 אורגנה מחדש אליפות רוסיה בקרב הקבוצות הבוגרות.

=== תוצאות ===
בשנת 1998 נבחרת רוסיה עלתה לראשונה לאליפות אירופה לצעירים שנערכה בדיסלדורף, גרמניה. רוסיה סיימה במקום הרביעי. בשנת 2000 הייתה רוסיה סגנית אירופה והפסידה בגמר לגרמנים. בשנת 2002 הם זכו במדליית הזהב.

בשנת 1999, רוסיה העפילה לראשונה בגביע הליגה האירופית. דובי מוסקבה הגיעו לרבע הגמר, במקום השני רק ל"תרנגולים" של הלסינקי. בשנת 2003, הקבוצה הבוגרת זכתה באליפות ליגה "C" ועלתה לקבוצה "B".

בשנת 2004 הקבוצה סיימה במקום השלישי באליפות אירופה בקבוצת "B". בשנת 2012 הנבחרת הושהתה. עקב היעדרות ארוכה, הנבחרת עברה לליגה "C".

== הערות שוליים ==

קטגוריה:נבחרות רוסיה
קטגוריה:רוסיה: פוטבול
הליגה הארצית בכדורגל נשים

הליגה הארצית בכדורגל נשים היא ליגת כדורגל נשים השלישית בכדורגל הנשים בישראל אחרי ליגת העל (ליגה ראשונה) והליגה הלאומית (ליגה שנייה).

הליגה נוסדה בשנת 2015 כליגת מאמא-רגל (או מאמא גול), ליגה חובבנית בת 4 קבוצות ששיחקו משחקים של 15 דקות למחצית, לרוחב המגרש, 8 שחקניות בקבוצה וללא מגבלת חילופים. כיום, בעונת 2019/2020 היא משוחקת על מגרש שלם, 90 דקות, 11 שחקניות בקבוצה וללא מגבלת חילופים.

הליגה הוגדרה כליגה בפיתוח החל משנת 2017 כשהכוונה להפוך אותה לליגה רגילה תוך חמש שנים. החלטה זו גרמה לכך שמשרד הספורט לא הכיר בקיומה של ליגת כדורגל נשים שלישית ולא העביר תקציבים כפי שהתחייב. הנושא הגיע לפתחו של בג"ץ ולאחר דיון בנושא הסכים משרד הספורט להעביר התקציבים שהבטיח.

הליגה נקראת "הליגה הארצית לנשים" החל מעונת 2016/2017 והחל מעונת 2019/2020 היא משוחקת כליגת כדורגל נשים רגילה כששתי הקבוצות שיסיימו ראשונות בסוף העונה יעלו לליגה הלאומית.

בליגה מספר קבוצות שמשתנה מעונה לעונה בהתאם למספר הקבוצות שנרשמו להתאחדות באותה עונה.

==קבוצות הליגה לעונת 2022/2023==
להלן הקבוצות המתמודדות בעונת 2022/2023 בליגה הארצית בכדורגל נשים:
{| class="wikitable sortable" border="1"
!קבוצה!!ישוב!!מגרש!! הערות
|-
|הפועל עפולה
|עפולה
|
|
|-
|אס"א תל אביב ב'
|תל אביב
|מגרש אוניברסיטת תל אביב
|
|-
|מכבי יבנה
|יבנה
|
|
|-
|בועטות טמרה
|טמרה
|
|
|-
|הפועל איחוד בנות אעבלין
|אעבלין
|
|
|-
|מכבי עירוני אשדוד
|אשדוד
|הסינתטיקו
|
|-
|עירוני אור יהודה
|אור יהודה
|
|
|-
|מכבי פנתרות אשדוד
|אשדוד
|
|
|}

==קישורים חיצוניים==
*[https://www.football.org.il/leagues/league/?league_id=741 ליגה ארצית נשים] באתר ההתאחדות לכדורגל

==הערות שוליים==

קטגוריה:ליגות כדורגל לנשים
קטגוריה:ליגות כדורגל בישראל
קטגוריה:ישראל: תחרויות כדורגל נשים
מישל ליריס

מישל לייריס (בצרפתית: Michel Leiris 20 באפריל 1901, פריז – 30 בספטמבר 1990, איל-דה-פראנס) היה אתנוגרף וסופר צרפתי.

==ביוגרפיה==
לייריס סיים את לימודי פילוסופיה בשנת 1918, תקופה מסוימת הוא התעניין בלימודי כימיה אך מהר מאוד עזב את הלימודים. בשנים 1921–1924 הוא התקרב למקס ז'אקוב ואנדרה מסון דרכו הפך להיות סוריאליסט וכתב מספר יצירות שפורסמו בירחון סוריאליסטי.

בשנת 1930 השתתף לייריס במשלחת צרפתית לאפריקה שחזרה רק כעבור ארבע שנים. בעקבות התנסויותיו במהלך סיור זה, כתב לייריס ספר בשם L’Afrique fantôme. עם חזרתו לפריז, הוא התחיל לעבוד במוזיאון האדם, שם עבד עד לשנת 1971. בהיותו עובד מוזיאון הוא התקרב לדבורה ליפשיץ ועזר לה גם כאשר היא פוטרה מהעבודה.

החל משנת 1937 הוא היה פעיל בחוג סוציולוגי שהוקם על ידי ז'ורז' בטאיי.

לאחר סיום מלחמת העולם השנייה השתתף לייריס במשלחת נוספת למושבות צרפתיות באפריקה. הוא התנגד לפעילות הצרפתית החל מתחילת הלחימה במלחמת העצמאות של אלג'יריה.

ב-1948 הביע תמיכה בציונות ובלח"י, "שנאבק באימפריאליזם האנגלי לא רק כאויב של העם היהודי, אלא גם כמדכא של העם הערבי"<ref></ref>.

בשנת 1977, ליריס חתם על עצומה שניסח מישל פוקו בנוגע לדה-קרימינליזציה של יחסי מין בהסכמה עם קטינים (מתחת לגיל 15 - גיל ההסכמה בצרפת).

בשנת 1992 פורסם ספר אוטוביוגרפי בו תיאר מספר רב של אמנים עמם נפגש במהלך חייו.

==לקריאה נוספת==
* ימי גברות מאת מישל לאריס. הוצאת הקיבוץ המאוחד, 1984.

==קישורים חיצוניים==

* [https://archive.org/search.php?query=((subject%3A%22Leiris%2C%20Michel%22%20OR%20subject%3A%22Michel%20Leiris%22%20OR%20creator%3A%22Leiris%2C%20Michel%22%20OR%20creator%3A%22Michel%20Leiris%22%20OR%20creator%3A%22Leiris%2C%20M.%22%20OR%20title%3A%22Michel%20Leiris%22%20OR%20description%3A%22Leiris%2C%20Michel%22%20OR%20description%3A%22Michel%20Leiris%22)%20OR%20(%221901-1990%22%20AND%20Leiris))%20AND%20(-mediatype:software%29 עבודות של מישל לייריס]
* 
* 

== הערות שוליים ==

קטגוריה:אנתרופולוגים צרפתים
קטגוריה:אישים הקבורים בבית הקברות פר לשז
קטגוריה:אמנים סוריאליסטים
קטגוריה:סופרים צרפתים
קטגוריה:צרפתים שנולדו ב-1901
קטגוריה:צרפתים שנפטרו ב-1990
נקודת פולז'אן

נקודת פולז'אן (באנגלית: Polezhan Point; בבולגרית: нос Полежан) היא לשון יבשה סלעית בחוף המערבי של האי לייז' בארכיפלג פאלמר, שבאנטארקטיקה. 

הלשון מתנשאת לגובה של 750 מטרים מעל פני הים.

לשון היבשה בולטת לתוך הים לכיוון צפון-מערב. 

לשון היבשה מהווה את הקצה הדרומי של הכניסה למפרצון ואפה. 

הנקודה ממוקמת 2.36 קילומטרים צפונית - צפונית-מזרחית לנקודת גארבל, ו-1.65 קילומטרים דרומית - דרומית-מערבית לנקודת דיסילצה.

== היסטוריה ==
=== מיפוי הנקודה ===

הנקודה מופתה לראשונה על ידי סוקרים בריטיים בשנת 1980.

=== מקור השם === 

הנקודה נקראת על שם פסגת פולז'אן בהרי פירין שבבולגריה. 

== לקריאה נוספת ==
* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==

* [https://data.aad.gov.au/aadc/gaz/scar/display_name.cfm?gaz_id=137736 נקודת פולז'אן] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.044432502624545,-64.04946820975256,15&?query=&?map_type=hybrid תצלום לוויין של אזור לשון היבשה, וציון מקום האתרים שסביבו] באתר copernix

== הערות שוליים ==

קטגוריה:בולגריה באנטארקטיקה
פולז'אן
מיהאי לאנטוש

מיהאי לאנטוש (בהונגרית: Lantos Mihály; 29 בספטמבר 1928 – 31 בדצמבר 1989) היה כדורגלן הונגרי, ששיחק בעמדת המגן השמאלי. ברוב הקריירה שלו שיחק בקבוצת מ.ט.ק הונגריה, והיה חלק מ"נבחרת הזהב" של הונגריה בשנות החמישים.

==קריירת קבוצות==
===מ.ט.ק הונגריה===

לאנטוש החל לשחק במ.ט.ק הונגריה בשנת 1948. המועדון שינה את שמו מספר פעמים, כמו: טקסטיל, בסטסטיה וורורס לובוגו. לבסוף המועדון נשאר עם שמו המקורי. שנות החמישים היו שנות ההצלחה של המועדון, ותחת המאמן מרטון בוקובי ועם קבוצה שכללה את נאנדור הידגקוטי, פטר פאלוטאס ויוזף זכריאס, מ.ט.ק ולאנטוש זכו שלוש פעמים באליפות הונגריה, גביע הונגרי וגביע מיטרופה. בשנת 1955, בתור וורוס לובוגו, הם שיחקו גם בגביע אירופה לאלופות בפעם הראשונה אי פעם. לאנטוש, כבש באותה עונה שלושה שערים, שניים מהם בפנדל ואחד נגד אנדרלכט הבלגית, שאותה ניצחו 4–10 בסיכום שני המשחקים. לאנטוש ו-וורורס לובוגו הגיעו עד לרבע גמר שם הפסידו 8–6 לריימס הצרפתית, אשר באותה עונה גם הגיעה לגמר.

==קריירה לאומית==

לאנטוש שיחק בנבחרת הונגריה בין השנים 1949–1956. הוא שיחק 52 משחקים וכבש 5 שערים עבור הונגריה. את הופעת הבכורה שלו עשה ב-10 ביולי 1949 בניצחון 2–8 על פולין. לאנטוש עזר להונגריה לזכות במדליית זהב אולימפית בשנת 1952, ובגביע מרכז אירופה בשנת 1953. ל-לאנטוש היה גם חלק בשתי התבוסות שהנחילו ההונגרים לאנגלים, כשכבש שער נגדם בניצחון 1–7 ב-23 במאי 1954. במונדיאל 1954 שיחק בכל המשחקים וגם כבש במשחק הפתיחה נגד דרום קוריאה בניצחון 0–9 וברבע גמר נגד ברזיל. בגמר הפסידה הונגריה 3–2 לגרמניה המערבית. בשנת 1956 פרש מהנבחרת.

==תארים==
המצבה של מיהאי לאנטוש
;מ.ט.ק הונגריה
*אליפות הונגריה (3): 1951, 1953, 1958
*גביע הונגריה: 1952
*גביע מיטרופה: 1955
;נבחרת הונגריה
*מדליית זהב אולימפית: 1952
*גביע מרכז אירופה: 1953
*סגנית מונדיאל 1954

== קישורים חיצוניים ==

* 

קטגוריה:כדורגלנים הונגרים
קטגוריה:כדורגלני מ.ט.ק. בודפשט
קטגוריה:בודפשט: כדורגלנים
קטגוריה:כדורגלני נבחרת הונגריה
קטגוריה:כדורגלנים באולימפיאדת הלסינקי (1952)
קטגוריה:כדורגלני מונדיאל 1954
קטגוריה:אלופים אולימפיים מהונגריה
קטגוריה:הונגרים שנולדו ב-1928
קטגוריה:הונגרים שנפטרו ב-1989